Veste proastă pentru români: urmează creșteri de taxe! Guvernul discută cu instituții financiare străine despre măriri de taxe din 2025
Dan Bucșa, economist-șef pentru Europa Centrală și de Est al UniCredit Bank AG, Londra, a declarat joi într-o dezbatere publică la Festivalul de Film și Istorii Râșnov că guvernul discută cu instituțiile financiare internaționale creșterea de anul viitor a unor taxe și impozite pentru a micșora deficitul. El a spus că, în lipsa creșterii taxelor, costurile de împrumut pentru statul român vor crește la niveluri greu sustenabile.